
RAPORT  DE SPECIALITATE
-la proiectul de hotărâre privind aprobarea contractării unui împrumut

în valoare de 1.000.000 lei, în conformitate cu prevederile

art.I din Ordonanța de Urgență a Guvernului nr.35/2024
Analizând Proiectul de Hotărâre prin care se propune aprobarea contractării unui împrumut în valoare de 1.000.000 lei, în conformitate cu prevederile art.I din Ordonanța de Urgență a Guvernului nr.35/2024, am constatat următoarele:
UAT Oraş Boldeşti-Scăeni derulează, începând cu data de 13.04.2021, proiectul cu titlul „Îmbunătăţirea serviciilor educaţionale, cultural-recreative şi a spaţiilor publice urbane din oraşul Boldeşti-Scăeni”, Cod SMIS2014: 126450, cofinanţat prin Fondul European de Dezvoltare Regională prin Programul Operaţional Regional 2014-2020, în baza Contractului de Finanţare nr. 6.847 / 13.04.2021, încheiat cu Ministerul Dezvoltării, Lucrărilor Publice şi Administraţiei, în calitate de Autoritate de Management pentru Programul Operaţional Regional 2014-2020, şi Agenţia pentru Dezvoltare Regională Sud Muntenia, în calitate de Organism Intermediar.

Proiectul cuprinde 5 componente: 

1. "Construire şi dotare 8 Săli de clasă şi spaţiu servit masa Şcoala Gimnaziala Mihai Viteazul, oraşul Boldesti-Scăeni", JUDEŢUL PRAHOVA;

2. "Centru multifuncţional cultural-educaţional Boldeşti-Scăeni" (fost Club Boldeşti);

3. "Construire trotuar şi pistă pentru biciclişti pe şoseaua Ploieşti-Văleni (DN 1A), Oraş Boldeşti-Scăeni”;

4. „Construire trotuar pe Strada Monumentului, Oraş Boldeşti-Scăeni”;
5. "Modernizare Strada Liceului".
Componenta "Construire trotuar şi pistă pentru biciclişti pe şoseaua Ploieşti-Văleni (DN 1A), Oraş Boldeşti-Scăeni a fost considerată neeligibilă.

Valoarea totală a proiectului este de :25.658.335,14 lei cu TVA

Valoarea eligibilă a proiectului este de : 13.980.527,26 lei cu TVA

Valoarea cofinanțării eligibilă de 2% este de: 279.607,45 lei cu TVA

Valoarea totală a cheltuielii neeligibile: 11.677.807,88 lei cu TVA

La această dată sunt finalizate obiectivele:

1. „Construire trotuar pe Strada Monumentului, Oraş Boldeşti-Scăeni”;
2. "Modernizare Strada Liceului".
Celelalte trei obiective sunt in diverse stadii de implementare, astfel:

1. "Construire trotuar şi pistă pentru biciclişti pe şoseaua Ploieşti-Văleni (DN 1A), Oraş Boldeşti-Scăeni” – 93,39%, rest de plată 173.045,39 lei inclusiv TVA, termen de finalizare 2 iulie 2024

2. "Construire şi dotare 8 Săli de clasă şi spaţiu servit masa Şcoala Gimnaziala Mihai Viteazul, oraşul Boldesti-Scăeni", JUDEŢUL PRAHOVA - 83,56%, rest de plată 1.409.734,98 inclusiv TVA, termen de finalizare 14 august 2024.

3. "Centru multifuncţional cultural-educaţional Boldeşti-Scăeni" (fost Club Boldeşti); 70%, rest de plată 3.732.037,23 lei inclusiv TVA, termen de finalizare 9 octombrie 2024.

Pentru  finalizarea proiectului este necesară asigurarea finanțării cheltuielilor neeligibile în valoare de 5.141.772,21 lei – aferenta lucrarilor din cadrul urmatoarelor obiective:

-„Construire şi dotare 8 Săli de clasă şi spaţiu servit masa Şcoala Gimnaziala Mihai Viteazul, oraşul Boldesti-Scăeni", Judeţul Prahova;
-"Centru multifuncţional cultural-educaţional Boldeşti-Scăeni" (fost Club Boldeşti).
Creditul va fi utilizat pentru finalizarea obiectivului de investiții „Construire şi dotare 8 Săli de clasă şi spaţiu servit masa Şcoala Gimnaziala Mihai Viteazul, oraşul Boldesti-Scăeni", Judeţul Prahova.
Faţă de cele menţionate mai sus, avizăm favorabil adoptarea unei Hotărâri a Consiliului Local -privind aprobarea contractării unui împrumut în valoare de 1.000.000 lei, în conformitate cu prevederile art.I din Ordonanța de Urgență a Guvernului nr.35/2024.

